CELEX ID: 32019D1296

--- ENGLISH ---

Document:
$en_document

Summary:
$en_summary

--- DANISH ---

Document:
2.8.2019
DA
Den Europæiske Unions Tidende
L 204/29
RÅDETS AFGØRELSE (FUSP) 2019/1296
af 31. juli 2019
om støtte til styrkelsen af biologisk sikkerhed og sikring i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler
RÅDET FOR DEN EUROPÆISKE UNION HAR —
under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
under henvisning til forslag fra Unionens højtstående repræsentant for udenrigsanliggender og sikkerhedspolitik, og
ud fra følgende betragtninger:
(1)
Den 12. december 2003 vedtog Det Europæiske Råd EU's strategi mod spredning af masseødelæggelsesvåben, som i kapitel II indeholder en oversigt over foranstaltninger til bekæmpelse af sådan spredning. Sådanne foranstaltninger er nødvendige at træffe både i Unionen og i tredjelande.
(2)
Den Europæiske Union er aktivt i gang med at gennemføre nævnte strategi og er i færd med at iværksætte de foranstaltninger, der er nævnt i kapitel III heri, navnlig gennem frigørelse af finansielle midler til støtte for specifikke projekter udført af multilaterale institutioner, ydelse af teknisk bistand og ekspertbistand til stater med hensyn til en bred vifte af ikkespredningsforanstaltninger og understøttelse af De Forenede Nationers Sikkerhedsråds rolle.
(3)
Den 28. april 2004 vedtog De Forenede Nationers Sikkerhedsråd resolution 1540 (2004) (»UNSCR 1540 (2004)«), som var det første internationale instrument, der på en integreret og samlet måde omhandler masseødelæggelsesvåben og disses fremføringsmidler og dertil knyttet materiel. UNSCR 1540 (2004) indførte bindende forpligtelser for alle stater, og disse forpligtelser skulle forhindre ikkestatslige aktører i og afskrække dem fra at tilegne sig sådanne våben og sådant våbenrelateret materiel. De Forenede Nationers Sikkerhedsråd besluttede også, at alle stater skal træffe og håndhæve effektive foranstaltninger til at indføre national kontrol for at hindre spredning af nukleare, kemiske eller biologiske våben og disses fremføringsmidler, herunder ved at indføre passende kontrol med dertil knyttet materiel.
(4)
Den 11. maj 2017 vedtog Rådet afgørelse (FUSP) 2017/809 
(
1
)
 om støtte til gennemførelsen af UNSCR 1540 (2004). Den tekniske gennemførelse af aktiviteterne i henhold til afgørelse (FUSP) 2017/809 varetages af FN's Kontor for Nedrustningsanliggender (UNODA) i samarbejde med relevante regionale internationale organisationer, navnlig Organisationen for Sikkerhed og Samarbejde i Europa (OSCE).
(5)
Den 11. juli 2017 vedtog Rådet afgørelse (FUSP) 2017/1252 
(
2
)
 om støtte til styrkelsen af kemisk sikkerhed i Ukraine i overensstemmelse med gennemførelsen af UNSCR 1540 (2004). Den tekniske gennemførelse af aktiviteterne i henhold til afgørelse (FUSP) 2017/1252 varetages af OSCE's sekretariat.
(6)
Universel tiltrædelse og fuldstændig gennemførelse af konventionen om forbud mod biologiske våben og toksinvåben (BTWC) og UNSCR 1540 (2004) er blandt de vigtigste prioriteter for Ukraine på området for ikkespredning af masseødelæggelsesvåben.
(7)
Den 21. marts og den 27. juni 2014 undertegnede Unionen og Ukraine en associeringsaftale 
(
3
)
, der bl.a. fastsætter bestemmelse om fremskyndet harmonisering af Ukraines nationale lovgivning med den relevante EU-lovgivning, herunder i forbindelse med afskaffelsen af alle hindringer for en omfattende gennemførelse i Ukraine af UNSCR 1540 (2004). Dele af associeringsaftalen mellem EU og Ukraine er blevet anvendt midlertidigt siden 1. november 2014. Associeringsaftalen mellem EU og Ukraine trådte i kraft den 1. september 2017.
(8)
I henhold til Ukraines regerings handlingsplan for gennemførelsen af associeringsaftalen mellem EU og Ukraine for 2018-2020 gav Ukraine tilsagn om at udarbejde og forbedre regler og mekanismer inden for biologisk sikkerhed og sikring i overensstemmelse med Ukraines forpligtelser i henhold til BTWC og UNSCR 1540 (2004) samt i henhold til internationale normer og standarder, navnlig relevant EU-lovgivning.
(9)
I denne sammenhæng udarbejdede OSCE's sekretariat i tæt samarbejde med de kompetente myndigheder i Ukraine tre projektforslag med henblik på at styrke den samlede biologiske sikkerhed og sikring i Ukraine.
(10)
OSCE's sekretariat bør varetage den tekniske gennemførelse af de projekter, der skal gennemføres i henhold til denne afgørelse.
(11)
Projekterne bør gennemføres i overensstemmelse med de respektive bestemmelser i den ukrainske regerings handlingsplan om gennemførelsen af associeringsaftalen mellem EU og Ukraine. Aktiviteterne bør tage hensyn til relevant god praksis og erfaringer fra gennemførelsen af afgørelse (FUSP) 2017/1252.
(12)
OSCE's sekretariat bør sikre et effektivt samarbejde med relevante internationale organisationer og organer, bl.a. støtteenheden for gennemførelse af BTWC, FN's Sikkerhedsråds komité nedsat i medfør af UNSCR 1540 (2004), Verdensorganisationen for Dyresundhed (OIE) og det Globale Partnerskab mod Spredning af Masseødelæggelsesvåben og -Materialer. OSCE's sekretariat bør også sikre, at der er komplementaritet og synergi mellem projekter, der gennemføres i henhold til denne afgørelse, og relevante tidligere og igangværende projekter og aktiviteter i Ukraine, der støttes af individuelle EU-medlemsstater, og andre EU-sponsorerede programmer på dette område, herunder instrumentet, der bidrager til stabilitet og fred, og EU's ekspertisecentre om begrænsning af kemiske, biologiske, radiologiske og nukleare risici —
VEDTAGET DENNE AFGØRELSE:
Artikel 1
1.   Med henblik på at fremme fred og sikkerhed og effektiv multilateralisme på globalt og regionalt plan forfølger Unionen følgende mål:
—
at styrke biologisk sikkerhed og sikring i Ukraine ved at forbedre Ukraines lovgivnings- og reguleringsgrundlag og dets sundhedssystemer for mennesker og dyr samt ved at skabe øget bevidsthed hos biovidenskabelige forskere
—
at støtte effektiv multilateralisme på regionalt plan ved at støtte OSCE's indsats for at styrke kapaciteterne hos de kompetente myndigheder i Ukraine inden for biologisk sikkerhed og sikring i overensstemmelse med forpligtelserne i henhold til UNSCR 1540 (2004) og BTWC.
2.   For at nå de i stk. 1 omhandlede mål iværksætter Unionen følgende projekter:
—
harmonisering af eksisterende ukrainske regler om biosikkerhed og biosikring med internationale standarder
—
oprettelse af et bæredygtigt veterinært overvågningssystem i Ukraine med henblik på sygdomme, der skyldes særligt farlige patogener
—
bevidstgørelse, uddannelse af biovidenskabelige forskere inden for biosikkerhed og biosikring.
Bilaget indeholder en detaljeret beskrivelse af ovennævnte projekter.
Artikel 2
1.   Unionens højtstående repræsentant for udenrigsanliggender og sikkerhedspolitik (»den højtstående repræsentant«) er ansvarlig for gennemførelsen af denne afgørelse.
2.   Den tekniske gennemførelse af de i artikel 1, stk. 2, omhandlede projekter overlades til OSCE's sekretariat. Det udfører sin opgave under tilsyn af den højtstående repræsentant. Med henblik herpå indgår den højtstående repræsentant de nødvendige arrangementer med OSCE's sekretariat.
Artikel 3
1.   Det finansielle referencegrundlag for gennemførelsen af de i artikel 1, stk. 2, omhandlede projekter er på 1 913 900 EUR.
2.   De udgifter, der finansieres af det i stk. 1 fastsatte beløb, forvaltes i overensstemmelse med de procedurer og regler, der gælder for Unionens almindelige budget.
3.   Kommissionen overvåger, at de i stk. 1 omhandlede udgifter forvaltes korrekt. Med henblik herpå indgår den en finansieringsaftale med OSCE's sekretariat. Det skal fremgå af aftalen, at OSCE's sekretariat sørger for, at Unionens bidrag bliver synligt i en grad, der svarer til dette bidrags størrelse.
4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter denne afgørelses ikrafttræden. Kommissionen underretter Rådet om eventuelle vanskeligheder i forbindelse med denne proces og om datoen for finansieringsaftalens indgåelse.
Artikel 4
Den højtstående repræsentant aflægger rapport til Rådet om gennemførelsen af denne afgørelse på grundlag af regelmæssige rapporter udarbejdet af OSCE's sekretariat. Disse rapporter skal danne grundlag for Rådets evaluering. Kommissionen oplyser om de finansielle aspekter af de i artikel 1, stk. 2, omhandlede projekter.
Artikel 5
1.   Denne afgørelse træder i kraft på dagen for vedtagelsen.
2.   Denne afgørelse udløber 36 måneder efter indgåelsen af finansieringsaftalen omhandlet i artikel 3, stk. 3, eller seks måneder efter vedtagelsen af denne afgørelse, hvis der ikke er indgået en finansieringsaftale inden da.
Udfærdiget i Bruxelles, den 31. juli 2019.
På Rådets vegne
T. TUPPURAINEN
Formand
(
1
)
  Rådets afgørelse (FUSP) 2017/809 af 11. maj 2017 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (
EUT L 121 af 12.5.2017, s. 39
).
(
2
)
  Rådets afgørelse (FUSP) 2017/1252 af 11. juli 2017 om støtte til styrkelsen af kemisk sikkerhed i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredningen af masseødelæggelsesvåben og disses fremføringsmidler (
EUT L 179 af 12.7.2017, s. 8
).
(
3
)
  Associeringsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (
EUT L 161 af 29.5.2014, s. 3
).
BILAG
Styrkelse af biologisk sikkerhed og sikring i Ukraine i overensstemmelse med UNSCR 1540 (2004)
1.   Baggrund
Ukraine har en detaljeret og omfattende lovgivning om forbud mod biologiske våben. En betydelig del af disse love og regler er imidlertid forældede og lever ikke op til internationale normer og standarder. Der er derfor et presserende behov for at revidere og ajourføre dem med henblik på øget harmonisering med de respektive globale standarder.
Ukraine har ikke nogen rammelovgivning om biosikkerhed og biosikring, der fastlægger etableringen af et biosikkerheds- og biosikringssystem og dets korrekte funktion (f.eks. en juridisk udpegning af det forvaltningsorgan, der har ansvaret for biosikkerhed og biosikring og udfører ekspert- og overvågningsfunktioner). Derudover er der ikke på nuværende tidspunkt et omfattende samarbejde mellem alle involverede ministerier, organer og organisationer med henblik på forebyggelse af og reaktion på nødsituationer i forbindelse med biologiske trusler.
Ligeledes findes der ingen mekanismer til statslig kontrol med overholdelse af biosikringskrav under arbejde med biologiske agenser. Der findes intet register over økonomiske og ikkeøkonomiske aktører, der arbejder med farlige biologiske agenser på Ukraines område. Desuden kræver lovgivningen ikke, at aktører, som arbejder med farlige biologiske agenser, skal have relevante tilladelser. Faktisk har afskaffelsen af tilladelsessystemet ført til en situation, hvor der ikke er indberetning og kontrol med overholdelse af kravene vedrørende biosikkerhed og biosikring i mikrobiologiske laboratorier, hvis nøjagtige antal ikke kendes. Et normativt dokument, der regulerede regnskab med samt transport, oplagring og overførsel af farlige biologiske materialer, blev annulleret. De gældende dokumenter omhandler kun i begrænset omfang andre aspekter af biosikring som f.eks. kontrol af personalets pålidelighed og beskyttelse af fortrolige oplysninger.
På baggrund af væksten i landbrugsproduktion, bioproduktion, transport og eksterne handelsforbindelser i den moderne verden står human- og veterinærmedicin over for mange problemer, specifikt i forbindelse med risikoen for spredning af biologiske materialer, navnlig smitsomme og parasitære sygdomme, der er almindelige blandt mennesker og dyr.
I dag er de største trusler for biologisk sikring og fødevaresikkerhed i Ukraine forbundet med afrikansk svinepest, aviær influenza, mund- og klovesyge og multiresistente bakterielle patogener. Der er naturlige fokale risici for udbrud af miltbrand, rabies, klassisk svinepest og tularæmi. Tilvejebringelse af fødevaresikkerhed og biologisk sikring er et følsomt spørgsmål, som ikke kan løses uden inddragelse af pålidelige overvågningsmidler, prognoser og tidlig diagnosticering af nye og økonomisk signifikante infektioner hos dyr, herunder zoonotiske infektioner. Fødevaresikkerhed og biologisk sikring i Ukraine kan kun ske ved at integrere grundforskning i genetik og molekylær bioteknologi med veterinær- og humanmedicin og -diagnostik.
Medarbejderne i de fleste ukrainske biovidenskabelige laboratorier ret erfarne med hensyn til håndtering af farlige biologiske materialer. Laboratorier har imidlertid meget sjældent indført moderne biosikkerheds- og biosikringsprincipper og -tilgange, moderne teknikker og moderne praksis eller adfærdskodekser i forbindelse med moderne praksis. Talrige biovidenskabelige laboratorier råder over en begrænset mængde moderne udstyr, men på grund af manglende uddannelse i brugen af dette udstyr bruger laboratoriepersonalet det ikke, eller det bruger det på en uhensigtsmæssig måde. Endvidere dækker det eksisterende videreuddannelsessystem for nogle kategorier af biovidenskabelige forskere ikke alle relevante biosikkerheds- og biosikringsspørgsmål. Alle disse faktorer kan medføre en forringelse af biosikkerheds- og biosikringsniveauet i laboratorier, hvor der håndteres farlige biologiske materialer.
Som følge af ovenstående analyse har OSCE udarbejdet tre projekter med henblik på at styrke den samlede biologiske sikkerhed og sikring i Ukraine. Disse projekter er blevet udarbejdet i samarbejde med de relevante ukrainske myndigheder. Alle projekter skal gennemføres i overensstemmelse med de respektive bestemmelser i den ukrainske regerings handlingsplan for gennemførelsen af associeringsaftalen mellem EU og Ukraine.
Projekterne vil også blive gennemført under hensyntagen til relevant god praksis og erfaringer fra den igangværende gennemførelse af afgørelse (FUSP) 2017/1252 om støtte til styrkelsen af kemisk sikkerhed i Ukraine.
2.   Formål
Det overordnede formål med denne afgørelse er at støtte OSCE-projekter, der sigter mod at styrke biologisk sikkerhed og sikring i Ukraine i overensstemmelse med Ukraines forpligtelser i henhold til BTWC og UNSCR 1540 (2004) samt i overensstemmelse med associeringsaftalen mellem EU og Ukraine.
3.   Projektbeskrivelse
3.1.   Harmonisering af eksisterende ukrainske regler om biosikkerhed og biosikring med internationale standarder
3.1.1.   Projektets formål
—
At forbedre lovgivnings- og reguleringsgrundlaget i Ukraine om biologisk sikkerhed og sikring i overensstemmelse med forpligtelserne i henhold til UNSCR 1540 (2004), dvs. vedtagelse og håndhævelse af passende effektive love, der forbyder ikkestatslige aktører at fremstille, erhverve, besidde, udvikle, transportere, overføre eller anvende biologiske våben og disses fremføringsmidler, navnlig til terrorformål.
3.1.2.   Beskrivelse af projektet
—
Specifikke foranstaltninger vedrørende lovgivningsmæssige og reguleringsmæssige forbedringer inden for biosikkerhed og biosikring, der kræver en prioriteret gennemførelse, og som vil blive støttet direkte af dette projekt, omfatter:
—
Udarbejdelse og forelæggelse af udkast til Ukraines lov om biosikkerhed og biosikring for det ukrainske parlament Radaen
—
Udarbejdelse og vedtagelse af en resolution fra Ukraines ministerkabinet om regulering af spørgsmål vedrørende kontrol med overholdelse af biosikkerheds- og biosikringskravene i institutioner og foretagender, som arbejder med patogene mikroorganismer
—
Udarbejdelse og vedtagelse af et koncept for biosikkerhed og biosikring, en ukrainsk national handlingsplan for reaktion på udbrud af farlige og særligt farlige sygdomme og fastlæggelse af den kritiske infrastruktur, som sikrer hensigtsmæssig imødegåelse af risikoen for udbrud eller reaktion på udbrud af farlige og særligt farlige sygdomme
—
Indførelse af et ensartet system for biologisk sikkerhed i Ukraine samt planer for beskyttelse mod utilsigtet eller bevidst spredning af biologiske agenser, og for korrekt og sikker oplagring og transport af disse, herunder intern sikring af disse
—
Omorganisering af det offentlige sundhedssystem og veterinærmedicinsystem med henblik på overholdelse af internationale krav.
3.1.3   Forventede projektresultater
—
At forbedre det ukrainske biosikkerheds- og biosikringssystem ved at styrke den nationale lovgivnings- og reguleringsramme på dette område
—
At fremme samarbejdet mellem de forskellige organer, som er ansvarlige for biosikkerhed og biosikkerhed
—
At sikre bæredygtigheden af biosikkerheds- og biosikringssystemet i Ukraine.
3.1.4.   Projektbegunstigede
—
Sundhedsministeriet.
3.2   Oprettelse af et bæredygtigt veterinært overvågningssystem i Ukraine med henblik på sygdomme, der skyldes særligt farlige patogener
3.2.1.   Projektets formål
—
At forbedre biosikkerhed og biosikring ved at styrke sundhedssystemer for mennesker og dyr i Ukraine i overensstemmelse med forpligtelserne i henhold til UNSCR 1540 (2004), navnlig håndhævelse af effektive foranstaltninger til at indføre national kontrol for at hindre spredning af biologiske våben og disses fremføringsmidler, herunder ved at indføre passende kontrol med dertil knyttet materiel.
3.2.2.   Beskrivelse af projektet
—
Gennemførelse af effektiv overvågning af menneske- og dyresygdomme ved oprettelse af et fælles anvendelsescenter for sekvensering og genetisk karakterisering af udvalgte agenser og udrustning af de deltagende institutioner med RT-PCR (revers transkriptase-polymerasekædereaktion)-maskiner
—
Oprettelse af hurtige reaktionsforanstaltninger i nødsituationer og indførelse af hurtig diagnosticering af særligt farlige dyresygdomme gennem udvikling af RT-PCR-baserede diagnoseværktøjer til PCR-baseret detektion af udvalgte agenser (agenser af aviær influenza, Newcastle disease, multiresistent tuberkulose, lumpy skin disease, tularæmi, afrikansk svinepest, klassisk svinepest, mund- og klovesyge, brucellose, multiresistent salmonella og miltbrand) på grundlag af interne protokoller udviklet i Ukraine
—
Udvikling af sikker opbevaring af patogener, herunder zoonotiske, virale og bakterielle patogener i laboratorier og deponeringssteder ved udvikling af registreringsdossierer for RT-PCR-baserede sæt
—
Tilvejebringelse af en samlet teknisk politik inden for overensstemmelsesvurdering for testlaboratorier, sikring af national og international tillid, fastlæggelse af betingelserne for gensidig anerkendelse af resultater og gennemsigtighed, og sikring af bevidsthed og kompetence inden for biologisk beskyttelse
—
Kapacitetsopbygning inden for molekylær diagnose af sygdomme forbundet med særligt farlige patogener.
3.2.3.   Forventede projektresultater
—
Styrkelse af den nationale kapacitet til overvågning af og prognoser for veterinærmedicin
—
Udvikling af effektive nationale diagnose- og overvågningsværktøjer baseret på RT-PCR- og isotermiske PCR-instrumenter (FoU, validering og gennemførelse i laboratorierne)
—
Gennemførelse af effektiv overvågning af dyresygdomme (herunder zoonotiske sygdomme)
—
Udvikling af den menneskelige kapacitet inden for molekylær diagnose af sygdomme forbundet med særligt farlige patogener (undervisning i PCR-teknik i laboratorier).
3.2.4.   Projektbegunstigede
—
Ukraines statslige tjeneste for fødevaresikkerhed og forbrugerbeskyttelse
—
Modtager af bistand: Det nationale videnskabelige center »Institute for Experimental and Clinical Veterinary Medicine« (Kharkiv, Ukraine).
3.3.   Bevidstgørelse om og uddannelse i biosikkerhed og biosikring for biovidenskabelige forskere
3.3.1.   Projektets formål
—
Forbedring af biosikkerhed, biosikring og bioetik i Ukraine ved at øge bevidstheden blandt biovidenskabelige forskere på biosikkerheds- og biosikringsområdet i overensstemmelse med forpligtelserne i henhold til UNSCR 1540 (2004), herunder håndhævelse af effektive nationale foranstaltninger til at hindre spredning af biologiske våben og disses fremføringsmidler.
3.3.2.   Beskrivelse af projektet
—
Oprettelse af et hold af undervisere fra forskellige biovidenskabelige institutioner i Ukraine, som vil kunne formidle moderne viden om principperne for biosikkerhed, biosikring og bioetik, bedste laboratoriepraksis, og teknikker og metoder til styring af biologiske risici i laboratorier
—
Forbedring af de nuværende ressourcer med henblik på yderligere formidling af viden og bevidstgørelse om biosikkerhed, biosikring og bioetik blandt lærere, studerende og forskere inden for biovidenskaberne og andre relevante interessenter under fuld hensyntagen til Videnskabs- og Teknologicenteret i Ukraines projekt P633 »Uddannelse og bevidstgørelse i Ukraine«
—
Sikring af, at uddannelseskapaciteten er bæredygtig efter projektets afslutning.
3.3.3.   Forventede projektresultater
—
Øget kendskab til nationale og lokale interessenter inden for biosikkerhed og biosikring
—
Øget kapacitet blandt biovidenskabelige forskere til at håndtere farlige biologiske materialer på sikker vis
—
Øget kapacitet blandt biovidenskabelige forskere i Ukraine til at mindske risikoen for et eventuelt misbrug af materiel og udstyr, som anvendes i forbindelse med deres forskning, samt misbrug af deres viden og resultater
—
Oprettelse af en stærk undervisergruppe vedrørende biosikkerhed og biosikring for biovidenskabelige forskere
—
Bedre og bæredygtige ressourcer til fjernformidling af viden om biosikkerhed, biosikring og bioetik.
3.4.   Projektbegunstigede
—
Sundhedsministeriet.
4.   Administrativ støtte til gennemførelsen af projekterne
Særligt personale i OSCE's sekretariat og på OSCE-projektkoordinatorens kontor i Ukraine koordinerer og styrer gennemførelsen af de i punkt 3 nævnte projektaktiviteter med henblik på at videreudvikle rammen for samarbejde mellem de ukrainske partnere, herunder gennem udvikling af relevante nye projektforslag og nationale foranstaltninger.
Støttepersonalet skal udføre følgende opgaver:
—
forvaltning af projekter gennem alle faser af projektcyklussen
—
løbende finansielt tilsyn med projekterne
—
ydelse af teknisk og juridisk ekspertbistand, støtte til større indkøb, inddragelse af andre internationale organisationer, kvalitetssikring og kvalitetskontrol af de godkendte projekters resultater samt rapportering til Den Europæiske Union.
5.   Varighed
Den samlede forventede varighed af projekterne er 36 måneder.
6.   Teknisk gennemførelsesinstans
Den tekniske gennemførelse af denne afgørelse overlades til OSCE's sekretariatets Center for Konfliktforebyggelse og OSCE's projektkoordinator i Ukraine. OSCE gennemfører aktiviteterne i henhold til denne afgørelse i samarbejde med andre internationale organisationer og agenturer, navnlig med henblik på at sikre effektive synergier og undgå overlapning.
7.   Rapportering
OSCE's sekretariat udarbejder regelmæssige rapporter samt rapporter efter at have afsluttet hver af de beskrevne aktiviteter. De endelige rapporter bør forelægges for Den Europæiske Union senest seks uger efter afslutningen af de relevante aktiviteter.
8.   Styringskomitéen
Styringskomitéen for disse projekter består af en repræsentant for den højtstående repræsentant og en repræsentant for gennemførelsesinstansen, jf. punkt 6 i dette bilag. Styringskomitéen fører regelmæssigt, mindst hvert halve år, tilsyn med gennemførelsen af denne afgørelse, herunder gennem elektroniske kommunikationsmidler.
9.   Samlede anslåede omkostninger i forbindelse med projekterne og Unionens finansielle bidrag
De samlede projektomkostninger udgør 1 913 900 EUR.

Summary:
Styrkelse af den biologiske sikkerhed i Ukraine
RESUMÉ AF:
Rådets afgørelse (FUSP) 2019/1296 om støtte til styrkelsen af biologisk sikkerhed og sikring i Ukraine
HVAD ER FORMÅLET MED AFGØRELSEN?
Afgørelse (FUSP) 2019/1296 har til formål at:
styrke biologisk sikkerhed og sikring i Ukraine ved at forbedre Ukraines lovgivnings- og reguleringsgrundlag og dets sundhedssystemer for mennesker og dyr samt ved at skabe øget bevidsthed blandt biovidenskabelige forskere
 
fremme multilateralisme på regionalt plan ved at støtte initiativet fra 
Organisationen for Sikkerhed og Samarbejde i Europas
 for at styrke kapaciteterne hos de kompetente myndigheder i Ukraine inden for biologisk sikkerhed og sikring i overensstemmelse med forpligtelserne i henhold til 
De Forenede Nationers Sikkerhedsråds resolution 1540 (2004)
 og 
konventionen om forbud mod biologiske våben og toksinvåben
.
HOVEDPUNKTER
Forbindelserne mellem 
Den Europæiske Union
 (EU) og Ukraine er baseret på en 
associeringsaftale
 mellem de to parter.
 
Afgørelsen støtter afgørelse (FUSP) 
2023/654
 (se 
resumé
) om gennemførelse af FN’s resolution.
EU-projekter
For at understøtte målsætningerne i den afgørelser har EU iværksat projekter med henblik på at:
harmonisere eksisterende ukrainske regler om biosikkerhed og biosikring med internationale standarder
 
oprette et bæredygtigt veterinært overvågningssystem i Ukraine med henblik på sygdomme, der skyldes særligt farlige patogener
 
øge bevidsthed blandt og give uddannelse til biovidenskabelige forskere inden for biosikkerhed og biosikring.
Bilagene til afgørelsen indeholder detaljerede beskrivelser af projekterne.
Rapportering og evaluering
EU’s højtstående repræsentant for udenrigsanliggender og sikkerhedspolitik
 aflægger regelmæssigt rapport til 
Rådet for Den Europæiske Union
 om gennemførelsen af afgørelsen på grundlag af rapporter fra Organisationen for Sikkerhed og Samarbejde i Europa (afgørelse (FUSP) 2019/1296).
 
Disse rapporter danner grundlag for Rådets evaluering.
 
Europa-Kommissionen
 leverer oplysninger om de finansielle aspekter af gennemførelsen af projekterne.
HVORNÅR GÆLDER AFGØRELSEN FRA?
Den trådte i kraft den 31. juli 2019 og udløber den 14. juli 2024.
BAGGRUND
For yderligere oplysninger henvises til:
EU’s foranstaltninger til bekæmpelse af WMD-spredning
 (EU-Udenrigstjenesten).
HOVEDDOKUMENT
Rådets afgørelse (FUSP) 
2019/1296
 af 31. juli 2019 om støtte til styrkelsen af biologisk sikkerhed og sikring i Ukraine i overensstemmelse med gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (EUT L 204 af 2.8.2019, s. 29-35).
Efterfølgende ændringer til afgørelse (FUSP) 2019/1296 er blevet indarbejdet i grundteksten. Denne 
konsoliderede udgave
 har ingen retsvirkning.
TILHØRENDE DOKUMENTER
Rådets afgørelse (FUSP) 
2023/654
 af 20. marts 2023 om støtte til gennemførelsen af De Forenede Nationers Sikkerhedsråds resolution 1540 (2004) om ikkespredning af masseødelæggelsesvåben og disses fremføringsmidler (EUT L 81 af 21.3.2023, s. 29-36).
Rådets afgørelse 
2014/295/EU
 af 17. marts 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifælleskab og deres medlemsstater på den ene side og Ukraine på den anden side for så vidt angår præamblen, artikel 1 og afsnit I, II og VII deri (EUT L 161 af 29.5.2014, s. 1-2).
Associeringsaftale
 mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (EUT L 161 af 29.5.2014, s. 3-2137).
Se den 
konsoliderede udgave
.
seneste ajourføring 22.12.2023